
IEPA ΜΟΝΗ ΠΑΡΑΚΛΗΤΟΥ 
ΩΡΩΠΟΣ ΑΤΤΙΚΗΣ 


Πρόλογος 


Η ΑΛΗΘΙΝΗ ὄψη τῆς ἐποχῆς µας εἶναι ἐφηβι- 
xy. Δέν προλαβαίνουµε νά συλλάβουμε τίς 
συνεχεῖς ἀλλαγές στό πρόσωπο καί στήν καρδιά 
της. Δέν μποροῦμε νά ξεδιαλύνουμε τά πολυποί- 
χιλα καί ἑτερόκλητα στοιχεῖα. πού δίνουν χαρα- 
κτηριστικούς τόνους στό πορτρέτο της. Πῶς εἶναι 
τόσο πολύμορφη; Πῶς συγχωνεύει μέσα στά 
σπλάχνα της τόσα ρεύματα καί τόσα συστήματα, 
τόσο ἰδεαλισμό καί τόσο κυνισμό, τόσο ἀλτρου- 
Ἰσμό καί τόση φιλαυτία. τόσο λογικό καί τόσο 
παράλογο. τόση ἁγιότητα καί τόση ἁμαρτία; 

Μήπως ὅμως ἀκριβῶς µέσα σ᾽ αὐτή τήν ἄβυσ- 
σο τῶν ἀλληλοσυγκρουόμενων στοιχείων. µέσα 
στήν ἀσύμφωνη συναυλία -Ἡ μᾶλλον στό χομ- 
φούζιο-- τῶν τόσων φωνῶν. γιγαντώνεται ὁ πόθος 
τῆς μιᾶς φωνῆς. τῆς φωνῆς τῆς ἀλήθειας. τῆς 
φωνῆς πού ἐλευθερώνει; 

Εἶναι, γι’ αὐτό. μοναδικό εὐτύχημα. ἣ παρου- 
σία «ποιμενικῶν αὐλῶν» στό χῶρο τῆς Ἔκκλη- 
σίας. Οἱ θεοφόροι πατέρες προσφέρουν σέ κάθε 
ἐποχή μιάν αὐθεντική φωνή κρυστάλλινης ἀλήθει- 
ας, πού ἀποτελεῖ καρπό τῆς ὁλόψυχης συνεργα- 
σίας τους μέ τή θεία χάρη. 

« Ἡ Φωνή τῶν Πατέρων». πού κατά διαστή- 
ματα θά ἐκδίδουμε σέ μικρά τεύχη. θά περιλαμ.- 
βάνει σέ ἐλεύθερη ἀπόδοση ἐχλεκτά πατερικά 
κείμενοι (κάποτε λίγο συντετμημένα, λόγω ἐλλεί- 
ψεως χώρου, ἀλλά καί γιά νά διαβάζονται ἀπ᾽ 
ὅλους εὔκολα. καί εὐχάριστα) καί θά διανέμεται 
δωρεάν ὡς προσφορά ἀγάπης στούς ἀδελφούς 
μας. 

Ἥ σειρά ἐγκαινιάζεται UE τό λόγο τοῦ ἀββᾶ 
Δωροθέου «Περὶ τοῦ μὴ κρίνειν τὸν πλησίον». 

Ὁ γλαφυρός καί ἐπιβλητικός συγγραφέας ἔζη- 
σε τόν 6ο αἰώνα στήν Παλαιστίνη. Ἀπό μικρός 
ἀφοσιώθηκε UE ἐξαιρετικό ζήλο στή μόρφωση. 
Ἀργότερα ἔγινε μοναχός στή μονή τοῦ Σερίδου. 
Ἐκεῖ ἵδρυσε µέ χρήματα τοῦ ἀδελφοῦ του νοσο- 
χομεῖο γιά μοναχούς καί γι’ ἄλλους φτωχούς 
ἀρρώστους. Τελικά συγκρότησε μοναστήρι στή 
Γάζα. Οἱ διδασκαλίες του διακρίνονται γιά τήν 
ἁπλότητα. τή χάρη. τή ζωντάνια καί τήν πειστικό- 
τητα. Ὁ λόγος του γιά τήν κατάκριση. πού ἀκο- 
λουθεῖ, ἔχει ὡς θεμέλιό του τό σεβασμό στήν 
ἀνθρώπινη προσωπικότητα. θέµα πού τόσο ἆπα- 
σχολεῖ τή σύγχρονη ἐπιστήμη καί διανόηση. 


ΙΕΡΑ ΜΟΝΗ ΠΑΡΑΚΛΗΤΟΥ 


Μήν κατακρίνεις 


Α Ν ΕΙΧΑΜΕ στό νοῦ µας, ἀδελφοί, τά λόγια 
τῶν ἁγίων πατέρων ἄν τά μελετούσαμε 
παντοτινά, δύσκολα 8’ ἁμαρτάναμε, δύσκολα δά 
παραμελούσαμε τούς ἑαυτούς µας. "AV π.χ., 
ὅπως εἶπαν ἐκεῖνοι, δέν καταφρονούσαμε ὅσα 
μᾶς φαίνονται μικρά καί τιποτένια, δέν OG πέ- 
φταμε στά μεγάλα καί θαριά. 

Ὅλοι ξέρετε πόσο μεγάλο ἁμάρτημα εἶναι νά 
κρίνουμε τόν πλησίον. Τί θαρύτερο ὑπάρχει ἀπ’ 
αὐτό; Τί ἄλλο μισεῖ καί ἀποστρέφεται τόσο ὁ 
Θεός; Ὅπως εἶπαν καί οἱ πατέρες, δέν ὑπάρχει 
χειρότερο πράγμα ἀπό τήν κατάκριση. Καί 
ὅμως, σ’ ἕνα τέτοιο µεγάλο κακό φτάνει κανείς 
ἀπό μερικές ἀσήμαντες ἀπροσεξίες. 

Ἂν δεχϑεῖς μιά μικρή ὑποψία γιά τόν πλησίον 
ἄν πεῖς, “Τί εἶναι ν᾿ ἀκούσω τί λέει αὐτός ὁ ἀδελ- 
φός; Τί εἶναι νά πῶ κι ἐγώ ἕνα λόγο; Τί εἶναι av 
δῶ τί πάει νά κάνει αὐτός ὁ ἀδελφός ἤ ἐκεῖνος ὁ 
ξένος;”, τότε ὁ νοῦς ἀρχίζει v’ ἀφήνει τίς δικές 

του ἁμαρτίες καί Vv’ ἀσχολεῖται συνεχῶς HE τούς 
ἄλλους. 

Από κεῖ φτάνει κανείς στήν κατάκριση, στήν 
καταλαλιά καί στήν ἐξουδένωση. Κι ἔπειτα πέ- 
φτει σ᾽ ἐκεῖνα πού κατακρίνει. Τίποτα δέν ἀπο- 
γυμνώνει τόσο τόν ἄνθδρωπο καί δέν τόν φέρνει 
σέ ἐγκατάλειψη Θεοῦ, ὅσο ἡ καταλαλιά, ἡ κατά- 
κριση καί ἡ ἐξουδένωση τοῦ πλησίον. Γιατί ἄλλο 
εἶναι καταλαλιά, ἄλλο κατάκριση καί ἄλλο ἐξου- 
δένωση. 

Καταλαλιά εἶναι τό νά πεῖς γιά κάποιον: 
“Εἶπε ψέματα” ἤ “ὀργίστηκε” ἤ “ἔπεσε σέ πορ- 
νεία” κ.λπ. Ἤδη μ’ αὐτόν τόν τρόπο καταλάλη- 
σες, δηλαδή λάλησες σέ θάρος τοῦ ἄλλου, φανέ- 
ρωσες HE ἐμπάϑεια τό ἁμάρτημά του. 

Κατάκριση εἶναι νά πεῖς: “Ὁ τόδε εἶναι 
ψεύτης”, “εἶναι ὀργίλος”, “εἶναι πόρνος”. Ἔτσι κα- 
τέκρινες ὁλόκληρη τή ζωή του. Αὐτό εἶναι θαρύ- 
τερο ἁμάρτημα. Γιατί ἄλλο εἶναι νά πεῖς, “ὀργί- 
στηκε”, καί ἄλλο νά πεῖς, “εἶναι ὀργίλος”, καί νά 
θγάλεις ἔτσι συμπέρασμα, καθώς εἶπα, γιά τή 
ζωή του ὁλόκληρη. Καί εἶναι τόσο θαρειά ἡ κατά- 
κριση, περισσότερο ἀπό κάϑε ἁμαρτία, ὥστε κι 
ὁ ἴδιος ὁ Χριστός ἔφτασε νά πεῖ: «Ὑποκριτή! Βγά- 
λε πρῶτα τό δοκάρι ἀπό τό δικό σου μάτι, καὶ 
τότε ϑά δεῖς κοϑαρά καί δά μπορέσεις νά θγά- 
λεις τό σκουπιδάκι ἀπό τό μάτι τοῦ ἀδελφοῦ 
σου» (Ματϑ. 7:5). Παρομοίασε ἔτσι τήν ἁμαρτία 
τοῦ πλησίον μέ ἀγκίδα, ἐνῶ τή δική σου κατάκρι- 
ση μέ δοκάρι. Τόσο θαρειά εἶναι ἡ κατάκριση. 

Κι ἐκεῖνος ὁ Φαρισαῖος, πού προσευχόταν κι 
εὐχαριστοῦσε τό Θεό γιά τά κατορθώματά του, 

δέν ἔλεγε ψέματα. Τήν ἀλήϑεια ἔλεγε. Καί δέν 
καταδικάστηκε γι’ αὐτό. Γιατί ἔχουμε χρέος νά 
εὐχαριστοῦμε τό Θεό, ὅταν ἀξιωδοῦμε νά κά- 
VOUHE κάτι καλό, ἀφοῦ Αὐτός εἶναι συνεργός καί 
θοηϑός µας. Γι’ αὐτό, καθώς εἶπα, ὁ Φαρισαῖος 
δέν καταδικάστηκε ἐπειδή εἶπε, “Δέν εἶμαι σάν 
τούς ἄλλους ἀνϑρώπους”. Ὅταν ὅμως, γυρνώ- 
ντας στόν τελώνη, εἶπε, “οὔτε σάν κι αὐτόν τόν 
τελώνη”, τότε καταδικάστηκε. Γιατί τότε κατέ- 
κρινε καί ἁμάρτησε. 

Τίποτα θαρύτερο λοιπόν τίποτα χειρότερο 
ἀπό τήν κατάκριση ἤ ἐξουδένωση τοῦ πλησίον. 
Γιατί νά μήν κατακρίνουµε καλύτερα τούς ἑαυ- 
τούς μας Kai τίς δικές μας ἁμαρτίες, πού τίς ξέ- 
ρουµε µέ ἀκρίθεια, καί πού yr αὐτές δά δώσουμε 
λόγο στό Θεό; Nati ἁρπάζουμε τήν κρίση ἀπό 
τό Θεό; Τί γυρεύουμε ἀπό τό πλάσμα τοῦ Θεοῦ; 
Μά δέν τρέµουµε, ἀκούγοντας τί ἔπαϑε ἐκεῖνος 
ὁ μεγάλος ἀσκητής; 

Αὐτός ἔμαϑε γιά κάποιον ἀδελφό ὅτι ἔπεσε 
σέ πορνεία, καί εἶπε: “Αχ, ἄσχημα ἔκανει”. Δέν 
ξέρετε τί φοθερό λέει γι’ αὐτόν στό Γεροντικό; 
Ὅτι τοῦ ἔφερε ἅγιος ἄγγελος τήν ψυχή ἐκείνου 
πού ἁμάρτησε, καί τοῦ εἶπε: “Νά, αὐτός πού 
ἔκρινες πέθανε. Ποῦ ὁρίζεις λοιπόν νά τόν θά- 
Aw; Στόν παράδεισο ἤ στήν κόλαση;”. 

Ὑπάρχει τίποτα φοθερότερο ἀπ’ αὐτή τήν 
ἐνοχή; Τί ἄλλο σημαίνει ὁ λόγος τοῦ ἀγγέλου 
στό γέροντα, παρά τοῦτο: “Ἐπειδή ἐσύ εἶσαι ὁ 
κριτής τῶν δικαίων καί τῶν ἁμαρτωλῶν πές μου, 
τί διατάζεις yr αὐτή τή φτωχή ψυχή; Τήν ἐλεεῖς 
ἤ τήν κολάζεις;”. Συγκλονισµένος ἀπ’ αὐτό ὁ 

ἅγιος ἐκεῖνος γέροντας, πέρασε τήν ὑπόλοιπη 
ζωή του μέ στεναγμούς, HE δάκρυα, HE μύριους 
κόπους, παρακαλώντας τό Θεό νά τοῦ συγχω- 
ρήσει ἐκείνη τήν ἁμαρτία. Καί τά ἔκανε OA’ αὐτά, 
ἄν καί εἶχε πέσει µέ τό πρόσωπο στά πόδια τοῦ 
ἀγγέλου καί πῆρε τή συγχώρηση. 

Τί ϑέλουμε λοιπόν κι ἐμεῖς ν᾿ ἀσχολούμαστε μέ 
τόν ἄλλο; Τί ϑέλουμε νά σηκώνουμε ξένο φορ- 
Tio; Ἔχουμε κάτι γιά νά μεριμνήσουμε, ἀδελφοί: 
Καθένας ἄς κοιτάξει τόν ἑαυτό του καί τά δικά 
του σφάλματα. Μόνο τοῦ Θεοῦ εἶναι ἔργο εἴτε 
νά δικαιώσει εἴτε νά καταδικάσει. Ἐκείνου, πού 
ξέρει τοῦ καϑενός καί τήν κατάσταση καί τή δύ- 
ναμη καί τό περιθάλλον καί τά χαρίσματα καί 
τήν ἰδιοσυγκρασία καί τίς ἱκανότητες, καί πού 
κρίνει ἀνάλογα µέ ὅλ’ αὐτά, ὅπως Αὐτός µόνο 
ξέρει. Ἀλλιῶς κρίνει ὁ Θεός ἕναν ἐπίσκοπο κι 
ἀλλιῶς ἕναν ἄρχοντα, ἀλλιῶς τόν ἡγούμενο κι 
ἀλλιῶς τόν ὑποτακτικό, ἀλλιῶς τό γέρο κι ἀλ- 
λιῶς τό νέο, ἀλλιῶς τόν ἄρρωστο κι ἀλλιῶς τόν 
ὑγιή. 


Θυμᾶμαι πώς ἄκουσα κάποτε κάτι σχετικό: 
Ἕνα πλοῖο µέ σκλάθους ἀγκυροθόλησε σέ κά- 
ποια πόλη. Σ᾽ αὐτή τήν πόλη κατοικοῦσε μιά 
ἐνάρετη μοναχή, πού φρόντιζε πάρα πολύ τήν 
ψυχή της. Μόλις ἔμαδε πώς ἦρϑε ἐκεῖνο τό 
πλοῖο, χάρηκε, γιατί ποθδοῦσε ν᾿ ἀγοράσει ἕνα 
πολύ μικρό κοριτσάκι. Λογάριαζε µέ τό νοῦ της: 
“Θά τό πάρω καί ϑά τό ἀναθϑρέψω ὅπως ϑέλω, 
ἔτσι πού νά μή γνωρίσει τίποτε ἀπό τήν κακία 
καί τήν ἁμαρτία τοῦ κόσμου”. Ἔστειλε λοιπόν καί 

φώναξε τόν καραθοκύρη, πού πράγματι εἶχε 
δυό µικρά κοριτσάκια, ὅπως ἀκριθῶς τά ἤϑελε ἡ 
μοναχή. Ἀμέσως πληρώνει HE χαρά καί παίρνει 
τό ἕνα. 

Μόλις ἔφυγε ὁ καραθοκύρης ἀπό κείνη τήν 
ἁγία καί προχώρησε λίγο, τόν συναντάει μιά αἰ- 
σχρή καί κακόφηµη ϑεατρίνα. Βλέπει τό ἄλλο κο- 
ριτσάκι καί ϑέλει νά τό πάρει. Συμφωνεῖ τήν τιµή, 
πληρώνει καί φεύγει, παίρνοντάς το µαζί της. 

Βλέπετε μυστήριο Θεοῦ; Βλέπετε ἀνεξιχνία- 
στη θουλή; Ποιός μπορεῖ νά δώσει ἐξήγηση oO” 
αὐτό;... Παίρνει λοιπόν ἡ ἁγία μοναχή ἐκεῖνο τό 
κοριτσάκι καί τό ἀνατρέφει μέσα στό φόθο τοῦ 
Θεοῦ, συνηϑίζοντάς το σέ κάϑε καλό ἔργο καί δι- 
δάσκοντάς το κάϑε λεπτομέρεια τῆς μοναχικῆς 
ζωῆς καί ὅλη γενικά τήν εὐωδία τῶν ἁγίων ἐντο- 
λῶν τοῦ Θεοῦ. Πῆρε καί ἡ ϑεατρίνα τό δύστυχο 
τό ἄλλο, καί τό ἔκανε ὄργανο τοῦ διαθόλου. 

Τί μποροῦμε νά ποῦμε γι’ αὐτό τό παράδοξο 
καί φοθερό μυστήριο; Κι οἱ δυό ἦταν μικρές. Κι οἱ 
δυό πουλήϑηκαν χωρίς νά ξέρουν οὔτε ποῦ 
πᾶνε. Καί ἡ μία θρέϑηκε στά χέρια τοῦ Θεοῦ, ἐνῶ 
ἡ ἄλλη ἔπεσε στά χέρια τοῦ διαθόλου. Εἶναι δυ- 
νατό νά πεῖ κανείς, πώς ὅσα 8’ ἀπαιτήσει ὁ Θε- 
ός ἀπό τήν πρώτη, 8’ ἀπαιτήσει κι ἀπό τή δεύ- 
τερη; Πῶς εἶναι δυνατό; Καί ἄν πέσουν κι οἱ δυό 
σέ πορνεία ἤ σέ ἄλλο παράπτωμα, εἶναι δυνατό 
νά κριϑοῦν μέ τό ἴδιο μέτρο; Πῶς μπορεῖ; Ἡ μιά 
ἔμαϑε γιά τή μέλλουσα κρίση, ἔμαδε γιά τή θασι- 
λεία τοῦ Θεοῦ, μέρα καί νύχτα ἄκουγε τά ϑεῖα 
λόγια. Ἡ ἄλλη, ἡ ταλαίπωρη, ποτέ δέν εἶδε οὔτε 
ἄκουσε κάτι καλό, μά, ἀντίϑετα, ὅλα τά αἰσχρά, 

ὅλα τά διαθολικά. Πῶς μπορεῖ ἑπομένως νά ζη- 
τηδεῖ κι ἀπό τίς δυό ἡ ἴδια ἀκρίθεια στήν τήρηση 
τῶν ϑείων ἐντολῶν; 

Ὁ ἄνϑρωπος λοιπόν δέν μπορεῖ νά ξέρει τί- 
ποτε ἀπό τίς θουλές τοῦ Θεοῦ. Μόνο Αὐτός 
εἶναι TOU ὅλα τά γνωρίζει καί μπορεῖ νά κρίνει 
ἀλάϑητα τόν καϑένα. 


Πραγματικά, συμθαίνει καμιά φορά νά κάνει 
ἕνας ἀδελφός κάποιο σφάλμα ἀπό ἁπλότητα. 
Αὐτή ὅμως ἡ ἁπλότητα εὐαρεστεῖ τό Θεό πε- 
ρισσότερο ἀπό ὁλόκληρη τή δική σου ζωή. Κι 
ἐσύ κάϑεσαι καί τόν κατακρίνεις καί κολάζεις τήν 
ψυχή σου; Κι Gv κάποτε ὑποκύψει στήν ἁμαρτία, 
ποῦ ξέρεις πόσο ἀγωνίστηκε, πόσο αἷμα ἔχυσε 
πρίν κάνει τό κακό, ὥστε ἡ ἁμαρτία του τελικά 
νά μοιάζει σχεδόν σάν ἀρετή μπροστά στά μά- 
TIA τοῦ Θεοῦ; Γιατί, φυσικά, ὁ Θεός θλέπει τόν 
κόπο του καί τή θλίψη πού πέρασε, πρίν κάνει 
τήν ἁμαρτία. Ἔτσι, τόν ἐλεεῖ καί τόν συγχωρεῖ. 
Ὁ Θεός λοιπόν τόν ἐλεεῖ, κι ἐσύ τόν καταδικά- 
ζεις καί χάνεις τήν ψυχή σου; Καί ποῦ ξέρεις πό- 
σα δάκρυα ἔχυσε ἐνώπιον τοῦ Θεοῦ γι’ αὐτό; 
Ἐσύ εἶδες τήν ἁμαρτία, ἀλλά τή μετάνοια δέν τήν 
ξέρεις. 


Ἄλλες φορές πάλι συμθαίνει ὄχι µόνο νά 
κατακρίνουμε, ἀλλά καί νά ἐξουδενώνουμε. (Κα- 
ϑώς εἶπα, ἄλλο εἶναι κατάκριση καί ἄλλο ἐξουδέ- 
νωση). Ἐξουδένωση εἶναι ὄχι µόνο νά κατα- 
κρίνει κανείς, ἀλλά καί νά ἐκμηδενίζει τόν πλη- 
σίον νά τόν σιχαίνεται σάν κάτι ἀηδιαστικό. 

Αὐτό εἶναι θέθαια χειρότερο ἀπό τήν κατάκριση 
καί πολύ πιό καταστρεπτικό. 

Ὅσοι ὅμως δέλουν νά σωδοῦν δέν προσέ- 
χουν καθόλου τά ἐλαττώματα τοῦ ἄλλου. Κοι- 
τᾶνε πάντα τίς δικές τους µόνο ἀδυναμίες, κι 
ἔτσι προκόθουν πνευματικά. 

Τέτοιος ἦταν ἐκεῖνος πού εἶδε τόν ἀδελφό του 
ν᾿ ἁμαρτάνει, καί εἶπε ἀναστενάζοντας: “Αλίμο- 
νό μου! Σήμερα αὐτός, αὔριο ὁπωσδήποτε κι ἐ- 
yo!”. 

Βλέπεις ἀσφάλεια; Βλέπεις ἑτοιμασία ψυχῆς; 
Πῶς θρῆκε ἀμέσως τρόπο V’ ἀποφύγει τήν κα- 
τάκριση τοῦ ἀδελφοῦ του; Λέγοντας, “αὔριο 
ὁπωσδήποτε κι ἐγώ”, ἔθαλε στόν ἑαυτό του φό- 
Bo καί μέριμνα γιά τίς ἁμαρτίες πού δῆδεν δά 
ἔκανε. Κι ἔτσι ξέφυγε τήν κατάκριση τοῦ πλη- 
σίον. Καί δέν ἀρκέστηκε µόνο ὥς ἐδῶ, μά ἔθαλε 
τόν ἑαυτό του πιό κάτω, λέγοντας: “Καί αὐτός 
μέν ϑά μετοινοήσει γιά τήν ἁμαρτία του, ἐνῶ ἐγώ 
δέν εἶναι σίγουρο πώς ϑά μετανοήσω”. 

Κι ἐμεῖς, οἱ ἄθλιοι, κατακρίνουµε ἀσύστολα, ἀ- 
ποστρεφόμαστε, ἐξουδενώνουμε, ἄν τύχει νά 
δοῦμε ἤ ν’ ἀκούσουμε ἤ νά ὑποψιαστοῦμε κάτι. 
Καί τό φοθερότερο εἶναι, ὅτι δέν σταματᾶμε µέ- 
χρι τή δική µας θλάθη, ἀλλά συναντᾶμε κι ἄλλον 
ἀδελφό καί ἀμέσως τοῦ λέμε: “Αὐτό κι αὐτό ἔγι- 
νε”. Ἔτσι θλάπτουμµε κι ἐκεῖνον θάζοντας στήν 
καρδιά του ἁμαρτίες. Καί δέν φοθόμαστε τό 
Θεό... Ἀλλά ἐνῶ κάνουμε ἔργο διαθολικό, δέν 
ἀνησυχοῦμε κιόλας. Καί γινόμαστε συνεργάτες 
τῶν δαιμόνων τόσο γιά τή δική μας καταστροφή 
ὅσο καί τοῦ ἀδελφοῦ. 

Καί γιατί τά τταϑαίνουμε αὐτά; Ἐπειδή δέν 
ἔχουμε ἀγάπη. "Av εἴχαμε ἀγάπη, συμπάϑειοι καί 
συμπόνια, 8’ ἀποφεύγαμε νά θλέπουμµε τά ἐλατ- 
τώµατα τοῦ πλησίον ὅπως εἶναι γραμμένο: «Ἡ 
ἀγάπη καλύπτει πολλές ἁμαρτίες» (Α΄ Πέτρ. 4:8). 
Καί ἀλλοῦ: Ἡ ἀγάπη «δέν σκέπτεται τό κακό͵,... 
ὅλα τά σκεπάζει» (Α΄ Κορ. 13:5, 7) κ.λπ. 

Κι ἐμεῖς λοιπόν ὅπως εἶπα, ἄν εἴχαμε ἀγάπη, 
ϑά σκεπάζαµε κάϑε σφάλμα, ὅπως κάνουν οἱ 
ἅγιοι, ὅταν θλέπουν τά ἐλαττώματα τῶν 
ἀνϑρώπων. Μήπως εἶναι τυφλοί οἱ ὅγιοι καί δέν 
θλέπουν τίς ἁμαρτίες; Καί ποιός μισεῖ τόσο τήν 
ἁμαρτία ὅσο οἱ ἅγιοι; Καί ὅμως, δέν μισοῦν τόν 
ἁμαρτωλό οὔτε τόν κατακρίνουν. Δέν τόν ἀπο- 
στρέφονται, ἀλλά ὑποφέρουν μαζί του, τόν 
νουϑετοῦν τόν παρηγοροῦν τόν γιατρεύουν σάν 
ἄρρωστο μέλος τοῦ σώματός τους. Τά πάντα 
κάνουν γιά νά τόν σώσουν. 

Νά, ὅπως ἡ μητέρα πού ἔχει ἄσχημο παιδί, 
δέν τό ἀποστρέφεται, ἀλλά τό στολίζει μ’ εὐχα- 
ρίστηση καί κάνει ὅ,τι μπορεῖ γιά νά τό ὀμορφή- 
νει, τό ἴδιο κι οἱ ἅγιοι, πάντα σκεπάζουν καί στο- 
λίζουν καί θοηϑοῦν ὥστε καί τόν ἔνοχο νά διορ- 
ϑώσουν καί ἄλλον νά μήν ἀφήσουν νά πάϑει κα- 
κό ἀπ’ αὐτόν. 


Τί έκανε ὁ ἀθθάς ᾽Αμμωνᾶς, ὅταν ἦρϑαν 
ἐκεῖνοι οἱ ἀδελφοί ταραγμένοι καί τοῦ εἶπαν 
“Ἔλα νά δεῖς, ἀθθά, ὅτι ὑπάρχει γυναίκα στό 
κελλί τοῦ τάδε ἀδελφοῦ”; Πόση εὐσπλαχνία 
ἔδειξε! Πόση ἀγάπη φανέρωσε ἡ ἁγία ἐκείνη ψυ- 
χή! Καταλαθαίνοντας ὅτι ὁ ἀδελφός ἔκρυψε τή 

γυναίκα µέσα στό πιθάρι, πῆγε καί κάδισε πάνω 
σ’ αὐτό, κι ἔπειτα τούς εἶπε νά ψάξουν σ’ ὅλο τό 
κελλί. Καί καθώς δέν τή θρῆκαν τούς λέει: “Ὁ Θε- 
ός νά σᾶς συγχωρήσει”. 

Ἔτσι τούς ἔκανε νά νιώσουν ντροπή καί τούς 
θοήϑησε νά μήν πιστεύουν εὔκολα κατηγορίες 
γιά τόν πλησίον. Κι ἐκεῖνον ὅμως τόν συνέτισε, 
γιατί ὄχι μόνο τόν σκέπασε, μέ τή θοήϑεια τοῦ 
Θεοῦ, ἀλλά, θρίσκοντας κατάλληλη τήν εὐκαιρία, 
τόν διόρϑωσε κιόλας: Καί μόνο πού τοῦ ἔπιασε 
τό χέρι, ἀφοῦ ἔθγαλε ὅλους τούς ἄλλους ἔξω, 
καί τοῦ εἶπε, “Φρόντισε τήν ψυχή σου, ἀδελφέ”, 
ἀμέσως ἐκεῖνος ντράπηκε καί κατανύχθηκε. 

Κι ἐμεῖς λοιπόν ἄς ἀποκτήσουμε ἀγάπη, ἄς 
ἀποκτήσουμε εὐσπλαχνία γιά τόν πλησίον γιά 
νά φυλαχδοῦμε ἀπό τή φοθερή καταλαλιά, τήν 
κατάκριση καί τήν ἐξουδένωση τοῦ ἄλλου. Ἄς 
θοηϑήσουμε ὁ ἕνας τόν ἄλλο σάν νά εἴμαστε µέ- 
λη τοῦ ἴδιου σώματος. Ποιός ἔχει τραῦμα στό χέ- 
ρι ἤ στό πόδι ἤ σέ κάποιο ἄλλο μέλος του, καί σι- 
χαίνεται τόν ἑαυτό του ἤ κόθει τό µέλος κι ἄν 
ἀκόμα σαπίσει; "loa - ἴσα πού τό καϑαρίζει, τό 
πλένει, τοῦ θάζει ἔμπλαστρα, τό σταυρώνει, τό 
ραντίζει μέ ἁγιασμό, προσεύχεται, παρακαλεῖ 
τούς ἁγίους νά πρεσθεύσουν YI’ αὐτόν ὅπως 
ἔλεγε κι ὁ ἀθθάς Ζωσιμᾶς. Μέ δυό λόγια, δέν 
ἐγκαταλείπει καί δέν ἀποστρέφεται τό μέλος 
του οὔτε τή θρωµιά του, ἀλλά τά πάντα κάνει 
γιά νά τό γιατρέψει. 

Ἔτσι ὀφείλουμε κι ἐμεῖς νά συμπάσχουµε μέ 
τούς ἀδελφούς µας καί νά τούς συμπαραστεκό- 
μαστε μόνοι µας ἤ µέ τή θοήϑεια ἄλλων πιό 

ἱκανῶν. Τά πάντα νά ἐπινοοῦμε καί νά κάνουμε, 
γιά νά θοηθήσουµε καί τούς ἑαυτούς µας καί 
τούς ἄλλους, γιατί εἴμαστε µέλη ὁ ἕνας τοῦ 
ἄλλου, ὅπως λέει ὁ ἀπόστολος (Ρωμ. 12:5). Ἂν 
λοιπόν εἴμαστε ἕνα σῶμα καί µέλη ὁ ἕνας τοῦ 
ἄλλου, τότε, ὅταν ὑποφέρει ἕνα µέλος, ὑποφέ- 
ρουν ὅλα τά μέλη. 

Τί νομίζετε ὅτι εἶναι τά κοινόθια; Δέν καταλα- 
θαίνετε, ὅτι εἶναι ἕνα σῶμα ὅλοι, καί ὅτι καϑένας 
εἶναι µέλος τοῦ ἄλλου; “Όσοι διοικοῦν εἶναι ἡ κε- 
φαλή. Ὅσοι προσέχουν καί διορθώνουν εἶναι τά 
μάτια. Ὅσοι ὠφελοῦν µέ λόγο, εἶναι τό στόμα. 
Αὐτιά εἶναι ὅσοι ὑπακούουν. Χέρια εἶναι ὅσοι 
δουλεύουν. Πόδια οἱ ἀποκρισάριοι” κι οἱ διακονη- 
τές. Λοιπόν κεφαλή εἶσαι; Διοίκησε. Μάτι εἶσαι; 
Πρόσεξε, κατάλαθε. Αὐτί εἶσαι; Ὑπάκουσε. Χέρι 
εἶσαι; Δούλεψε. Πόδι εἶσαι; Διακόνησε. 

Ἀγωνιστεῖτε νά θοηϑᾶτε πάντα ὁ ἕνας τόν 
ἄλλον εἴτε διδάσκοντας καί θάζοντας στήν καρ- 
διά τοῦ ἀδελφοῦ λόγο Θεοῦ εἴτε παρηγορώντας 
τον σέ καιρό λύπης εἴτε δίνοντάς του χέρι καί 
θοηϑώντας τον σέ κάποια δουλειά. Μ’ ἕνα λόγο, 
καϑέναις, ἀνάλογα µέ τή δύναμή του, ὅπως εἶπα, 
κάντε τό πᾶν νά ἑνωδεῖτε μεταξύ σας. Γιατί ὅσο 
ἑνώνεται κανείς HE τόν πλησίον τόσο ἑνώνεται 
καί μέ τό Θεό. 

Σᾶς φέρνω ἕνα παράδειγµα ἀπό τούς πατέ- 
ρες, γιά νά καταλάθετε τή δύναμη τοῦ λόγου 


ἘΑποκρισάριοι λέγονται οἱ μοναχοί πού ἀντιπρο- 
σωπεύουν τό μοναστήρι τους στίς ἐξωτερικές ὑποϑέσεις 
του. 

πού σᾶς εἶπα: Φανταστεῖτε ἕνα κύκλο στή γῆ, 
δηλαδή μιά στρογγυλή γραμμή, χαραγμένη μέ 
διαθήτη, πού ἔχει ἕνα κέντρο. Κέντρο ὀνομάζε- 
ται τό µέσο ἀκριθῶς τοῦ κύκλου. Δῶστε προσο- 
χή σ’ αὐτό πού λέω: Ὑποδέστε ὅτι αὐτός ὁ κύ- 
κλος εἶναι ὅλος ὁ κόσμος, καί τό κέντρο TOD κύ- 
κλου ὁ Θεός. Οἱ ἀκτίνες τοῦ κύκλου, δηλαδή οἱ 
εὐϑεῖες γραμμές πού ὁδηγοῦν ἀπό τήν περιφέ- 
ρεια στό κέντρο, ὑποϑέστε ὅτι εἶναι οἱ δρόμοι, 
δηλοδή οἱ διάφοροι τρόποι ζωῆς τῶν ἀνϑρώπων. 
Ὅσο προχωροῦν οἱ ἄνδρωποι πρός τό κέντρο, 
ποθώντας νά πλησιάσουν τό Θεό, τόσο θρίσκο- 
νται κοντά καί στό Θεό καί μεταξύ τους. Καί ὅσο 
πλησιάζουν τό Θεό, πλησιάζουν καί ὁ ἕνας τόν 
ἄλλο. Ὅσο πάλι πλησιάζουν ὁ ἕνας τόν ἄλλο, 
τόσο πλησιάζουν καί τό Θεό. 

Αντίστροφα τώρα, φανταστεῖτε τό χωρισμό: 
Ὅσο ἀπομακρύνονται ἀπό τό Θεό καί γυρίζουν 
πίσω, πρός τά ἔξω, τόσο ἀποχωρίζονται καί µε- 
ταξύ τους. Καί ὅσο ἀπομακρύνονται μεταξύ 
τους, τόσο ἀπομακρύνονται κι ἀπό τό Θεό. 

Τέτοια εἶναι ἡ φύση τῆς ἀγάπης: “Ooo εἴμαστε 
ἔξω καί δέν ἀγαπᾶμε τό Θεό, τόσο ἔχουμε ἀπό- 
σταση κι ἀπό τόν πλησίον. Ἂν ὅμως ἀγαπήσου- 
µε τό Θεό, ὅσο Τόν πλησιάζουµε μέ τήν ἀγάπη 
μας, τόσο αὐτή ἡ ἀγάπη μᾶς ἑνώνει καί μέ τόν 
πλησίον. Καί ὅσο ἑνώνεται κανείς µέ τόν πλησίον 
τόσο ἑνώνεται καί HE τό Θεό... 


15 


AIANEMETAI AQPEAN 


